ຂໍ້ຕົກລົງຢຸດຍິງ ຍັງຖືກບັງຄັບໃຊ້ ທ່າມກາງ ການປະທະກັນ ຢູ່ກະແຈກກະຈາຍ
ກຸ່ມສັງ​ເກດ​ການ ລາຍ​ງາ​ນ​​ວ່າ ​ເຮືອບິນ​ລົບຂອງລັດຖະບານ​ຊີ​ເຣຍ ​ໄດ້​ນຳພາການ​ໂຈມ​ຕີ ​ທາງ​ອາກາດ 16 ​ເທື່ອ ຕໍ່​​ພວກກະບົດ​ ທີ່ຕໍ່ຕ້ານລັດຖະບານ ຢູ່​ພາກ​ເໜືອຂອງ​ແຂວງ Hama.
ບັນດານັກເຄື່ອນໄຫວສິທິມະນຸດກ່າວວ່າ ຢ່າງໜ້ອຍນຶ່ງຄົນໄດ້ເສຍຊີວິດຈາກມືປືນ ລອບຍິງ ຢູ່ໃນຊີເຣຍ ບ່ອນທີ່ຂໍ້ຕົກລົງຢຸດຍິງໄດ້ມີຜົນບັງຄັບໄຊ້ ໃນຕອນເຊົ້າວັນສຸກ ວານນີ້ ກຸ່ມສິ້ງຊອມສິດທິມະນຸດຂອງຊີເຣຍ ທີ່ມີຫ້ອງການຕັ້ງຢູ່ໃນອັງກິດ ກ່າວວ່າແຫລ່ງຂ່າວ ທີ່ເຊື່ອຖືໄດ້ ລາຍງານວ່າ ຄົນນຶ່ງໄດ້ຖືກສັງຫານ ຈາກມືປືນລອບຍິງ ໃນພາກຕາເວັນ ອອກຂອງຂົງເຂດ Ghouta ໃນຂະນະທີ່ ໄດ້ຍິນສຽງລະເບີດແຕກຂຶ້ນ ຢູ່ນອກເມືອງ Daraa ບັນດານັກເຄື່ອນໄຫວກ່າວວ່າ ສະເກັດລະເບີດໄດ້ຕົກລົງມາໃສ່ໝູ່ບ້ານ Khabab ການສັງເກດການກ່າວວ່າ ສ່ວນໃຫຍ່ຂອງຊີເຣຍໄດ້ຢູ່ໃນຄວາມສະຫງົບ ແຕ່ການຍິງ ໂຈມຕີຍັງເກີດຂຶ້ນຢູ່ໃນບາງພາກສ່ວນຂອງເມືອງ Hama, idlib ແລະ Wali Barada ຢູ່ໃນເຂດປົກຄອງ Rif Dimashq ບັນດານັກເຄື່ອນໄຫວກ່າວວ່າ ໄດ້ມີການປະທະກັນລະຫວ່າງ ກຳລັງຂອງລັດຖະບານຊີເຣຍ ພ້ອມກັນກັບ ພວກທະຫານບ້ານ ທີ່ສະໜັບ ສະໜູນລັດຖະບານ ແລະ ພວກຫົວຮຸນແຮງ ກຸ່ມບໍ່ເຫັນພ້ອມກັບລັດຖະບານ ຢູ່ໃນ ຂົງເຂດ ກຸ່ມສັງເກດການດັ່ງກ່າວ ລາຍງານວ່າ ເຮືອບິນລົບຂອງລັດຖະບານຊີເຣຍ ໄດ້ນຳພາ ການໂຈມຕີທາງອາກາດ 16 ເທື່ອ ຕໍ່ພວກກະບົດ ຕໍ່ຕ້ານລັດຖະບານ ຢູ່ພາກເໜືອ ຂອງແຂວງ Hama ໃນວັນສຸກວານນີ້ ການສັງເກດການໄດ້ຍິນ ທ່ານ Rami Abdulrahman ໄດ້ກ່າວວ່າ ບໍ່ເປັນທີ່ແຈ້ງຂາວວ່າ ໃຜເລີ້ມການປະທະ ທ່ານກ່າວອີກວ່າ ອີງຕາມອົງການຂ່າວຝຣັ່ງທີ່ກ່າວວ່າ ການປະທະກັນ ໄດ້